
తప్పు మీవైపే ఉన్నట్లుంది ఆదేశాలు జారీ చేసేది మీరే పక్కన పెట్టడం మాకిష్టమేం కాదు కేసుల పెండింగ్కు కారణాలనేకం ప్రభుత్వ ప్రమేయమున్న కేసులే అధికం కేంద్రానికి చీఫ్ జస్టిస్ చురకలు న్యూఢిల్లీ, ఫిబ్రవరి 23: ‘మేం హద్దుల్లోనే ఉన్నాం. వాటికిలోబడే ఆదేశాలు జారీ చేస్తున్నాం’.. అని సుప్రీంకోర్టు ప్రధాన న్యాయమూర్తి జస్టిస్ జేఎస్ ఖేహర్ పేర్కొన్నారు. ‘తప్పు మీ వైపే ఉన్నట్లుంది’ అంటూ కేంద్రానికి సూటిగా చెప్పారు. బుధవారం రాత్రి రాష్ట్రపతి భవన్లో జరిగిన ఒక పుస్తకావిష్కరణ కార్యక్రమంలో జస్టిస్ ఖేహర్ పాల్గొన్నారు. రాష్ట్రపతి ప్రణబ్, ప్రధాని మోదీ సమక్షంలోనే తన అభిప్రాయాలను వెల్లడించారు. ప్రజాస్వామ్యంలో న్యాయ, కార్యనిర్వాహక, శాసన వ్యవస్థలు తమతమ పరిధుల్లో ఉండాలని అంతకు ముందు న్యాయశాఖ మంత్రి రవిశంకర్ ప్రసాద్ పేర్కొన్నారు. దీనిపై జస్టిస్ ఖేహర్ సున్నితంగా చురకలు అంటించారు. ‘‘న్యాయ వ్యవస్థ తన పరిధులకు లోబడే పనిచేస్తోంది. ఆదేశాలు జారీ చేస్తోంది. అయితే.. కేంద్ర న్యాయశాఖ, ఆర్థిక శాఖ మంత్రుల భావనలు పరస్పరం భిన్నంగా ఉన్నాయి. నేను వీరిలో ఎవ్వరినీ నిందించడంలేదు. తప్పు మావైపు ఉందా, మీ వైపు ఉందా? బహుశా.. మీ వైపే ఉన్నట్లుంది. ఉత్తర్వులు జారీ చేసేది మీరే. దురదృష్టవశాత్తూ.. ఆ ఆదేశాలను(మేము) పక్కనపెట్టేయడమో, సవరించడమో జరుగుతోంది. ఇలా చేయాల్సి రావడం మాకు ప్రియమైన అంశమేమీ కాదు! అయినప్పటికీ, మేం హద్దుల్లోనే ఉంటామని హామీ ఇస్తున్నాను’’ అని జస్టిస్ ఖేహర్ పేర్కొన్నారు. పెండింగ్ కేసుల్లో అత్యధికం ప్రభుత్వానికి సంబంధించినవే అని.. వాటిని పరిష్కరించడంలో జాప్యం జరిగితే ఆ ప్రభా వం పడేది ప్రభుత్వంపైనే అని సూటిగా చెప్పారు. న్యాయవ్యవస్థ ప్రభుత్వంతో చేతిలో చేయి కలి పి నడుస్తోందన్నారు.అయితే.. ‘‘ఇది సరికొత్త, కమర్షియల్ ప్రపంచం. ఇది ఆలస్యాన్ని సహించదు. న్యాయవ్యవస్థలో ఆలస్యం జరుగుతోం ది. అందుకు కారణాలూ ఉన్నాయి. ప్రత్యామ్నా య విధానాల్లో కోర్టులకు బయట ఇలాంటి కేసులను పరిష్కరించుకోగలిగితే ఆలస్యాన్ని నివారించగలం. కేసులో ప్రభుత్వమే భాగస్వామిగా ఉన్నప్పుడు మధ్యవర్తిత్వాన్ని ఎందుకు ప్రోత్సహించరు?’’ అని ప్రశ్నించారు. పన్ను ఎగవేతలు.. వాటిపై ఉన్న కేసులు! ఇలా భారీ మొత్తంతో ముడిపడిన పెండింగ్ కేసులు సుప్రీంకోర్టులో ఎన్ని ఉన్నాయో అంద జేయాలని ఆర్థిక శాఖను ఆదేశించానన్నారు.

tappu meevaipe unnatlundi aadesaalu jaarii chesedi meere pakkana pettadam makishtamem kaadu kesula pendingku kaaranaalanekam prabhutva prameyamunna kesule adhikam kendraaniki cheef justis churakalu newdhilly, fibravari 23: ‘mem haddullone unnam. vaatikilobade aadesaalu jaarii chestunnam’.. ani supreenkortu pradhaana nyaayamuurti justis js khehar perkonnaru. ‘tappu mee vaipe unnatlundi’ antuu kendraaniki suutigaa cheppaaru. budhavaaram raatri rashtrapati bhavanlo jarigina oka pustakaavishkarana kaaryakramamlo justis khehar paalgonnaaru. rashtrapati pranab, pradhaani modii samakshamlone tana abhipraayaalanu velladinchaaru. prajaaswaamyamlo nyaaya, kaaryanirvaahaka, saasana vyavasthalu tamatama paridhullo undaalani antaku mundu nyaayasaakha mantri ravisankar prasad perkonnaru. deenipai justis khehar sunnitamgaa churakalu antinchaaru. ‘‘nyaaya vyavastha tana paridhulaku lobade panichestondi. aadesaalu jaarii chestondi. ayithe.. kendra nyaayasaakha, aardhika saakha mantrula bhaavanalu parasparam bhinnamgaa unnaayi. nenu veerilo evvarini nindinchadamledu. tappu maavaipu undaa, mee vaipu undaa? bahusa.. mee vaipe unnatlundi. uttarvulu jaarii chesedi meere. duradrushtavasaattuu.. aa aadesaalanu(memu) pakkanapetteyadamo, savarinchadamo jarugutondi. ilaa cheyalsi ravadam maaku priyamaina amsamemee kaadu! ayinappatiki, mem haddullone untaamani haami istunnaanu’’ ani justis khehar perkonnaru. pending kesullo atyadhikam prabhutvaaniki sambandhinchinave ani.. vaatini parishkarinchadamlo jaapyam jarigithe aa prabha vam padedi prabhutvampaine ani suutigaa cheppaaru. nyaayavyavastha prabhutvamto chetilo cheyi kali pi nadustondannaru.ayithe.. ‘‘idhi sarikotta, comersial prapancham. idhi aalasyaanni sahinchadu. nyaayavyavasthalo aalasyam jarugutom dhi. anduku kaaranaaluu unnaayi. pratyaamnaa ya vidhaanaallo kortulaku bayata ilanti kesulanu parishkarinchukogaligithi aalasyaanni nivaarinchagalam. kesulo prabhutvame bhagaswamiga unnappudu madhyavartitvaanni enduku prothsahincharu?’’ ani prasninchaaru. pannu egavetalu.. vaatipai unna kesulu! ilaa bhari mottamto mudipadina pending kesulu supreenkortulo enni unnayo anda jeyalani aardhika saakhanu aadesinchaanannaaru.